
Maatietopalvelu
Kyselyvastaus
Asiakirjan tunnus: KT1435
Päivämäärä: 19.10.2026
Julkisuus: Julkinen

Uganda / Huoltajuuslainsäädäntö ja -asiakirjat
Uganda / Custody jurisdiction and documents

Kysymykset
1. Huoltajuuslainsäädäntö:
1.1 Miten lapsen huoltajuus yleisesti ottaen määräytyy Ugandan lain mukaan?
1.2 Miten huoltajuus määräytyy, jos lapsi on syntynyt avioliiton ulkopuolella?
1.3 Miten huoltajuus määräytyy avioeron yhteydessä?

2. Huoltajuusasiakirjat:
2.1 Millaisia asiakirjoja huoltajuuspäätöksestä voi saada?
2.2 Mikä merkitys lapsen syntymätodistukseen merkityillä vanhempien tiedoilla on huoltajuuden kannalta?
Questions
1. Custody and guardianship jurisdiction:
1.1 How is custody of a child determined in Ugandan law?
1.2 How is custody determined if the child is born outside wedlock?
1.3 How is custody determined in divorce?

2. Custody and guardianship documents:
2.1 What documents are available about a custody and/or guardianship order?
2.2 What is the significance of birth certificate’s parental information with regard to custody and/or guardianship of the child?

[bookmark: _Hlk129259295]Huoltajuuslainsäädäntö
Ugandan oikeusjärjestelmä perustuu vuoden 1995 perustuslakiin, Ugandan parlamentin säädöksiin (Act) ja toimeenpanovallan antamiin asetuksiin (Statutory Instruments), brittiläisen Common Law -järjestelmän mukaiseen oikeuskäytäntöön, oikeuskäytännön muotoutumista ohjaaviin oikeusperiaatteisiin (mm. Equity-periaate) ja tapaoikeuteen.[footnoteRef:1] New Yorkin yliopiston (NYU) lainsäädäntöportaalissa (Globalex) Ugandan oikeusjärjestelmää kuvataan englantilaisen Common Law -järjestelmän ja ugandalaisen tapaoikeuden yhdistelmäksi.[footnoteRef:2] Tutkija Hamisi Baabu Awuyen mukaan tapaoikeudella on merkittävä rooli perheoikeuteen (erityisesti avioliiton solmimiseen), maanomistukseen, perintöoikeuteen ja yhteisöjen perinteisiin sovittelumekanismeihin liittyvissä kysymyksissä.[footnoteRef:3] Tapaoikeus on kuitenkin voimassa vain tapauksissa, joissa se ei ole ristiriidassa Ugandan perustuslain[footnoteRef:4] ja muun (kirjoitetun) lainsäädännön kanssa.[footnoteRef:5] [1:  Matte 11–12/2024; Oloka-Onyango 25.11.2015, s. 2–3.]  [2:  Matte 11–12/2024.]  [3:  Baabu Awuye 2024, s. 4–7.]  [4:  Ugandan perustuslain (1995) mukaisesti, ”jos jokin muu laki tai tapa on ristiriidassa perustuslain säädösten kanssa, perustuslaki on ensisijainen ja kyseinen muu laki tai tapa on ristiriidan osalta mitätön”. The Republic of Uganda 8.10.1995 § 2 (2).]  [5:  Matte 11–12/2024; Oloka-Onyango 25.11.2015, s. 5.] 

Tämän kyselyvastauksen kannalta olennaisia lakeja ovat Ugandan vuoden 1995 perustuslaki[footnoteRef:6] ja erityisesti vuoden 1996 lasten asemaa koskeva laki[footnoteRef:7]. Siviiliavioliittoja ja kristittyjä avioliittoja säätelevän avioliittolain[footnoteRef:8] ja avioerolain[footnoteRef:9] lisäksi erityiset avioliittolait säätelevät muslimien[footnoteRef:10] ja hindujen[footnoteRef:11] uskonnollisissa yhteisöissä solmittuja avioliittoja ja Ugandan tapaoikeuden mukaisesti solmittuja avioliittoja[footnoteRef:12]. Ugandan avioerolakia lukuun ottamatta (ks. tarkemmin alla) näissä laeissa ei käsitellä lasten huoltajuuteen liittyviä seikkoja.  [6:  The Republic of Uganda 8.10.1995.]  [7:  The Republic of Uganda 4.4.1996.]  [8:  The Republic of Uganda 1.4.1904.]  [9:  The Republic of Uganda 1.10.1904.]  [10:  The Republic of Uganda 15.4.1906.]  [11:  The Republic of Uganda 1.9.1961.]  [12:  The Republic of Uganda 1.10.1973.] 

Ugandan parlamentin käsittelyssä on lakialoite[footnoteRef:13] erityisten islamilaista lakia (sharia) noudattavien tuomioistuinten (aqdhis courts) perustamisesta. Lain hyväksymisen jälkeen myös Ugandan muslimien lasten huoltajuuteen liittyvät asiat kuuluisivat (virallisesti) islamilaisen lain ja ko. tuomioistuimen toimivallan piiriin.[footnoteRef:14] Vastauksen kirjoittamishetkellä lakialoitetta ei ole kuitenkaan hyväksytty. [13:  The Parliament of the Republic of Uganda 27.2.2026. Lakialoite on lisätty liitteeksi Ugandan valtion viralliseen lehteen (The Uganda Gazette 27.2.2026. Vol. CXIX No. 22), mutta sitä ei ole sisällytetty lehden vapaasti saatavilla olevaan digitaaliseen versioon. Saatavilla osoitteessa: https://uppc.go.ug/index.php/egazettes/8281?title=Vol.%20CXIX%20No.%2022&date=2026-02-27 (käyty 14.10.2026).]  [14:  Ks. The Parliament of the Republic of Uganda 27.2.2026 § 2. Ugandan perustuslain artiklan 129 kohdassa 1 huomioidaan mahdollisuus islamilaista lakia (sharia) noudattavien erityisten tuomioistuinten (qadhis courts) perustamiseen, joissa päätettäisiin muslimien avioliitto- ja avioeroasioiden lisäksi myös perimykseen ja lasten huoltajuuteen liittyvistä asioista (The Republic of Uganda 8.10.1995 § 129 [1]). Islamilaiseen lakiin liittyviin kysymyksiin erikoistuneen Muslim Centre for Justice & Law (MCJL) -järjestön mukaan islamilaisten tuomioistuinten toimivalta perustuisi muslimien avioliitto- ja avioerolain (1906) 2 artiklan tulkintaan, jossa avioliittoon ja avioeroon (myös yleisemmin) liittyvät asiat kuuluisivat islamilaisen lain piiriin (MCJL [päiväämätön]).] 

Ugandan huoltajuuslainsäädännön kannalta sisältönsä perusteella erityisen keskeisessä lasten asemaa koskevassa laissa (1996) huoltajasta käytetään termejä ”guardian” ja ”custodian”. Termillä ”guardian” viitataan henkilöön, jolla on vanhemman vastuu (parental responsibility) lapsesta, millä tarkoitetaan ”kaikkia oikeuksia, velvollisuuksia, valtuuksia, vastuita ja määräysvaltaa, mikä lapsen vanhemmalla on lain mukaisesti suhteessa lapseen”.[footnoteRef:15] Termiä ”custodian” käytetään laissa harvemmin ja sillä viitataan henkilöön, jonka huollettavaksi lapsi on fyysisesti sijoitettu.[footnoteRef:16] Mikäli ko. laissa tai muussa kyselyvastauksessa käytetyssä lähteessä viitataan lapsen fyysiseen huoltajuuteen (custody), tämä huomioidaan vastauksessa aina eksplisiittisesti.  [15:  “‘[P]arental responsibility’ means all rights, duties, powers, responsibilities and authority which by law a parent of a child has in relation to the child”. The Republic of Uganda 4.4.1996 § 1.]  [16:  The Republic of Uganda 4.4.1996 § 1.] 

1.1 Miten huoltajuus yleisesti ottaen määräytyy Ugandan lain mukaan?
Vanhemman vastuu (parental responsibility)
Ugandan perustuslain (1995) 31 artiklan 4 kohdan mukaan lapsen vanhemmilla on oikeus ja velvollisuus kasvattaa lapsensa.[footnoteRef:17] Perustuslain 34 artiklan 4 kohdan mukaan lapsilla on lapsen edun turvaamiseksi säädettyjen lakien puitteissa oikeus tietää vanhempansa ja oikeus vanhempien tai lapsen kasvattamiseen oikeutettujen henkilöiden (those entitled by law to bring them up) lapselle tarjoamaan hoivaan.[footnoteRef:18] Artiklan 31 kohdan 5 mukaisesti lapsia ei voida erottaa heidän perheistään tai henkilöistä, jotka ovat oikeutettuja lasten kasvattamiseen, perheiden tai lasten kasvattamiseen oikeutettujen henkilöiden tahdon vastaisesti muissa, kuin laissa säädetyissä tapauksissa.[footnoteRef:19] [17:  The Republic of Uganda 8.10.1995 § 31 (4).]  [18:  The Republic of Uganda 8.10.1995 § 34 (4).]  [19:  The Republic of Uganda 8.10.1995 § 31 (5).] 

Ugandan lasten asemaa koskevan lain (1996) 6 artiklan kohdan 1 mukaan lapsen kaikilla vanhemmilla tai huoltajilla (guardian) on vanhemman vastuu lapsesta (parental responsibility),[footnoteRef:20] millä viitataan käytännössä lapsen juridiseen huoltajuuteen (ks. edellä). Artiklan 5 kohdan 1 perusteella lapsen ylläpito on vanhemman, huoltajan tai lapsen holhoajaksi määritellyn henkilön velvollisuus,[footnoteRef:21] ja tämän velvollisuuden puitteissa lapsella on oikeus laissa eriteltyjen perustarpeiden (mm. asianmukainen ravinto, majoitus, lääketieteellinen hoito ja koulutus) täyttymiseen[footnoteRef:22]. Artiklan 4 kohdan 1 mukaisesti jokaisella lapsella on oikeus asua vanhempansa tai huoltajansa kanssa.[footnoteRef:23] Mikäli lapsen biologiset vanhemmat ovat kuolleet, vanhemman vastuu lapsesta voidaan siirtää artiklan 6 kohdan 2 mukaisesti kumman tahansa vanhemman sukulaisille tai erityisellä hoivamääräyksellä (care order) sijoituskodin johtajalle tai sijaisvanhemmalle.[footnoteRef:24] [20:  The Republic of Uganda 4.4.1996 § 6 (1).]  [21:  The Republic of Uganda 4.4.1996 § 5 (1).]  [22:  Tarkemmin ks. The Republic of Uganda 4.4.1996 § 5 (1) alakohdat a–f.]  [23:  The Republic of Uganda 4.4.1996 § 4 (1).]  [24:  The Republic of Uganda 4.4.1996 § 6 (2).] 

Laissa ei mainita, että lapsen avioliitossa olevat vanhemmat olisivat lapsen vanhemman vastuun ja juridisen huoltajuuden osalta eriarvoisessa asemassa. Perustuslain (1995) naisten oikeuksia koskevan artiklan 33 kohdan 3 mukaan Ugandan valtion tulee kuitenkin ottaa naisten ja heidän oikeuksiensa suojelemisessa huomioon ”[naisten] erityislaatuinen asema ja äitiyteen liittyvät luonnolliset tehtävät yhteiskunnassa”.[footnoteRef:25] [25:  ”…their unique status and natural maternal functions in society.” The Republic of Uganda 8.10.1995 § 33 (3).] 



Juridinen huoltajuus (guardianship)
Lasten biologisten vanhempien vanhemman vastuuta ja huoltajuutta lapsesta käsitellään edellä. Lasten asemaa koskevassa laissa (1996) säädetään myös tapauksista, joissa joku muu kuin lapsen biologiset vanhemmat nimetään ja/tai toimii lapsen (juridisena) huoltajana (guardian).
Lasten asemaa koskevan lain artikloissa 73 ja 74 käsitellään lapsen juridisena huoltajana tai edunvalvojana toimimista (legal guardianship) ja huoltajuuden hakemista. Artiklan 73 kohdan 2 perusteella ainoastaan Ugandan kansalaisen on mahdollista toimia ugandalaisen lapsen juridisena huoltajana.[footnoteRef:26] Artiklan 74 mukaan lapsen juridista huoltajuutta hakevan henkilön tulee olla yli 18-vuotias, hakemus tulee toimittaa Ugandan korkealle oikeusistuimelle (High Court)[footnoteRef:27], hakemuksen tulee noudattaa lain liitteistä löytyvää lomaketta ja hakemukseen tulee liittää ehdonalais- ja sosiaalihuoltoviranomaisen (probation and social welfare officer)[footnoteRef:28] raportti.[footnoteRef:29]  [26:  The Republic of Uganda 4.4.1996 § 73 (2).]  [27:  Korkean oikeusistuimen (High Court) asemasta Ugandan oikeusjärjestelmässä, ks. Oloka-Onyango 25.11.2015, s. 7–8.]  [28:  Ugandassa ehdonalais- ja sosiaalihuoltopalveluilla (probation and social welfare services) tarkoitetaan lapsille ja perheille tarjottuja sosiaalihuolto- ja lastensuojelupalveluja. Ks. Republic of Uganda / Ministry of Gender, Labour and Social Development 8/2020, s. 14, passim.]  [29:  The Republic of Uganda 4.4.1996 § 74.] 

Artiklassa 75 käsitellään Ugandan perinteisen tapaoikeuden mukaista huoltajuutta (customary guardianship). Kohdassa 4 tapaoikeudenmukaisen huoltajan kuvataan olevan Ugandassa asuva Ugandan kansalainen, jolla on määrätyn kansan tapojen, kulttuurin tai perinteen (the customs, culture or tradition of the respective people) mukaisesti vanhemman vastuu ugandalaisesta lapsesta.[footnoteRef:30] Kohdan 1 mukaan lapsen perheenjäsenet voivat nimetä lapselle huoltajan tapojensa, kulttuurinsa ja perinteensä mukaisesti tapauksessa, jossa a) lapsen molemmat vanhemmat ovat kuolleet tai tavoittamattomissa; b) lapsen elossa oleva vanhempi on toimintakyvytön (incapacitated); c) lapsella ei ole huoltajaa tai ketään muuta henkilöä, jolla olisi vanhemman vastuu lapsesta.[footnoteRef:31] [30:  The Republic of Uganda 4.4.1996 § 75 (4).]  [31:  The Republic of Uganda 4.4.1996 § 75 (1). Lisäksi artiklassa säädetään tapaoikeuden mukaisen huoltajan suhteesta lapsen omaisuuteen sekä tämän omaisuuden väärinkäyttöön liittyvästä rangaistuksesta. Tarkemmin, ks. The Republic of Uganda 4.4.1996 § 75 (2, 3).] 

Artiklassa 76 käsitellään sopimusperusteista huoltajuutta (appointment of guardian by agreement). Kohdan 1 mukaan lapsen vanhempi voi nimetä sopimuksella tai valtakirjalla (by agreement or deed) kenet tahansa henkilön lapsen huoltajaksi.[footnoteRef:32] Kohdan 2 mukaisesti sopimus tai valtakirja on lainvoimainen ainoastaan tapauksessa, jossa se on päivätty ja allekirjoitettu vanhemman toimesta kahden todistajan – ehdonalais- ja sosiaalihuoltoviranomaisen ja paikallisen kylätason edustajan (a local councillor at village level) – läsnä ollessa.[footnoteRef:33] [32:  The Republic of Uganda 4.4.1996 § 76 (1).]  [33:  The Republic of Uganda 4.4.1996 § 76 (2).] 

Yhteishuoltajuutta (joint guardianship) käsittelevän artiklan 77 kohdan 1 mukaisesti oikeus voi nimetä lapselle myös useamman kuin yhden huoltajan. Mikäli huoltajat eivät pääse yhteisymmärrykseen jostakin lapsen hyvinvointiin liittyvästä seikasta, kuka tahansa heistä voi pyytää kohdan 2 mukaisesti tuomioistuimelta seikkaan liittyvää ohjeistusta.[footnoteRef:34] [34:  The Republic of Uganda 4.4.1996 § 77 (1, 2).] 

Artiklassa 78 käsitellään huoltajuuden ehtoja. Kohdan 1 perusteella tuomioistuimen tulee varmistua ennen huoltajuusmääräyksen (a guardianship order) antamista siitä, että a) tiedossa ei ole lapsen sukulaisia tai lähiomaisia; b) (tiedossa olevat) sukulaiset tai lähiomaiset eivät halua tai kykene ottamaan vanhemman vastuuta lapsesta; c) kaikki lapselle saatavilla olevan sijaishuollon vaihtoehdot on käyty läpi (have been exhausted); d) nykyinen holhousjärjestely aiheuttaa tai aiheuttaa luultavasti tulevaisuudessa lapselle merkittävää vahinkoa; e) lapsen omat toiveet on otettu huomioon silloin kun tuomioistuin katsoo lapsen olevan ikänsä ja ymmärryksensä perusteella kykenevä huoltajuusasian käsittelyn ymmärtämiseen; f) 12-vuotias tai tätä vanhempi lapsi on antanut suostumuksensa huoltajuusasiaan, ellei lapsi ole kykenemätön suostumuksensa ilmaisemiseen.[footnoteRef:35] [35:  The Republic of Uganda 4.4.1996 § 78 (1).] 

Artiklan 78 kohdan 2 mukaan tuomioistuimen tulee varmistua, että a) henkilö, jolle huoltajuutta haetaan, on asunut Ugandassa yhtäjaksoisesti vähintään kolme kuukautta; b) hänellä ei ole rikosrekisteriä; ja c) hänellä on esittää suositus kyvystään huoltajana toimimiseen (ability as a guardian), jonka on antanut joko ehdonalais- ja sosiaalihuoltoviranomainen tai jokin muu Ugandan tai hakijan oleskelumaan toimivaltainen viranomainen.[footnoteRef:36] Kohdan 3 mukaisesti tuomioistuminen tulee varmistua ennen huoltajuusmääräyksen antamista myös siitä, että hakijalle ei ole maksettu, hän ei ole maksanut tai hänen kanssaan ei ole sovittu maksusta tai muusta huoltajuusasiaan liittyvästä palkkiosta.[footnoteRef:37] Kohdan 4 mukaisesti tuomioistuin voi ohittaa huoltajuusasiassa (lapsen vanhempien tai muun nykyisen huoltajan) suostumukseen liittyvän vaatimuksen, mikäli on varmistunut, että henkilö, jolta suostumusta tulisi pyytää, on joko a) hylännyt lapsen tai jättänyt tämän heitteille, b) tavoittamattomissa, c) kyvytön antamaan suostumuksen tai olemaan vastuussa lapsesta tai d) on toistuvasti laiminlyönyt tai kieltäytynyt huolehtimaan lapsesta.[footnoteRef:38] [36:  The Republic of Uganda 4.4.1996 § 78 (2).]  [37:  The Republic of Uganda 4.4.1996 § 78 (3).]  [38:  The Republic of Uganda 4.4.1996 § 78 (4).] 

Artiklan 78 kohdassa 5 mainitaan, että tuomioistuin voi vaatia (ehdonalais- ja sosiaaliviranomaisen lisäksi) myös paikallista viranomaista (local authority), ko. Ugandan piirikunnan paikallista ehdonalais- ja sosiaalihuoltoviranomaista tai ketä tahansa muuta henkilöä antamaan raporttinsa huoltajuushakemukseen liittyen.[footnoteRef:39] [39:  The Republic of Uganda 4.4.1996 § 78 (5).] 

Artiklassa 79 käsitellään huoltajuusmääräyksen antamista. Kohdan 1 mukaisesti tuomioistuin voi antaa huoltajuusmääräyksen, mikäli henkilö jolle lapsen huoltajuutta haetaan täyttää laissa läpikäydyt ehdot (ks. edellä).[footnoteRef:40] Kohdan 2 perusteella lapsen huoltajaksi voidaan kuitenkin määrätä ainoastaan yksi henkilö, ellei kyseessä ole tapaus, jossa avioliitossa oleva pariskunta hakee yhdessä lapsen huoltajuutta.[footnoteRef:41] Artiklan 80 kohdassa 1 huoltajuusmääräyksen todetaan asettavan huoltajalle vanhemman vastuun lapsesta.[footnoteRef:42] Kohdan 2 mukaisesti huoltajuusmääräys on voimassa, kunnes lapsi täyttää 18 vuotta. Kohdassa 3 lisätään, että huoltajuusmääräys lakkaa olemasta voimassa myös tapauksessa, jossa huoltaja kuolee tai jossa tämä kärsii ”ruumiin tai mielen heikkoudesta” (infirmity of body or mind).[footnoteRef:43] Artiklan 81 mukaan huoltajuusmääräyksen saaneiden tahojen tulee rekisteröidä määräys 14 päivän kuluessa Ugandan kansalliselle henkilöllisyys- ja rekisteröintiviranomaiselle (NIRA) ja lasten asioista vastaavalle ministeriölle ja rekisteröimisessä tulee käyttää lain liitteistä löytyvää lomaketta.[footnoteRef:44] [40:  The Republic of Uganda 4.4.1996 § 79 (1).]  [41:  The Republic of Uganda 4.4.1996 § 79 (2).]  [42:  The Republic of Uganda 4.4.1996 § 80 (1).]  [43:  The Republic of Uganda 4.4.1996 § 80 (2, 3).]  [44:  The Republic of Uganda 4.4.1996 § 81 (1, 2).] 

Artiklan 83 kohtien 1 ja 2 mukaisesti tuomioistuin voi kumota huoltajuusmääräyksen joko ehdonalais- ja sosiaalihuoltoviranomaisen tai huollettavan lapsen sukulaisen pyynnöstä tapauksessa, jossa a) tuomioistuin on varmistunut siitä, että määräyksen antaminen perustui (hakijan osalta) petokseen tai asioiden virheelliseen esittämiseen; b) huoltajaksi määrätty henkilö ei ole noudattanut tuomioistuimen lapsen ja huoltajuuden suhteen asettamia ehtoja; c) huoltaja on laiminlyönyt vanhemman vastuuta huollettavaan lapseen. Mikäli huoltajuusmääräys kumotaan, tuomioistuin asettaa kohdan 3 mukaisesti lapsen sijaishuoltoon lasten asioista vastaavan ministeriön esitysten perusteella.[footnoteRef:45] [45:  The Republic of Uganda 4.4.1996 § 83 (1, 2, 3).] 

Fyysinen huoltajuus (custody)
Lapsen fyysistä sijoittamista määrätyn henkilön huollettavaksi (custody of children) käsitellään lasten asemaa koskevan lain (1996) artikloissa 116–118. 
Artiklan 116 kohdan 1 mukaan tuomioistuin voi antaa lapsen sijoittamismääräyksen (custody order) joko yksittäisen hakijan hakemuksen tai kahden hakijan yhteishakemuksen perusteella ja tuomioistuimen määrittelemillä ehdoilla. Kohdan 2 mukaisesti tuomioistuin voi myös kumota lapsen sijoitusmääräyksen milloin tahansa ja antaa uuden määräyksen lapsen sijoittamisesta jonkin toisen henkilön, instituution tai organisaation huollettavaksi. Kohdan 3 perusteella tuomioistuimen tulee perustaa määräyksensä ensisijaisesti lapsen hyvinvointiin liittyvään harkintaan.[footnoteRef:46] Artiklan 117 kohdan 1 mukaan ehdonalais- ja sosiaalihuoltoviranomainen tai lapsen äiti, isä tai huoltaja (guardian) voi anoa perhe- ja lapsiasioiden tuomioistuimelta lapsen väliaikaista sijoitusmääräystä (interim custody order) tilanteessa, jossa lapsen lopullinen sijoitusmääräys odottaa tuomioistuimen ratkaisua. Kohdassa 2 huomioidaan, että anomukseen tulee liittää valaehtoinen todistus henkilöltä, jonka huollettavaksi lapsi oltaisiin väliaikaisesti sijoittamassa. Kohdan 3 perusteella tuomioistuin voi antaa väliaikaisen määräyksen lapsen sijoittamisesta varmistuttuaan siitä, että a) lapsi kärsii tai kärsii todennäköisesti tulevaisuudessa vahinkoa siitä, että väliaikaista sijoitusmääräystä ei tehdä; ja b) määräys on lapsen edun mukainen. Kohdassa 4 lisätään, että lapsen väliaikainen sijoitusmääräys voidaan myös sisällyttää asianmukaisia ohjeita, kieltoja tai ratkaisuja (direction, prohibition or award).[footnoteRef:47] [46:  The Republic of Uganda 4.4.1996 § 116 (1, 2, 3).]  [47:  The Republic of Uganda 4.4.1996 § 117 (1, 2, 3, 4).] 

Artiklan 118 kohdan 1 mukaan lapsen vanhemmat voivat myös tehdä kirjallisen sopimuksen sen määrittelemiseksi, kumman vanhemman luokse lapsi tullaan sijoittamaan. Kohdan 2 mukaan tuomioistuin voi vahvistaa sopimuksen lainvoimaiseksi poikkeuksena tapaukset, joissa tuomioistuin katsoo, että sopimuksen toimeenpaneminen ei olisi lapsen edun mukaista. Kohdan 3 perusteella sopimuksen vahvistaminen edellyttää tuomioistuimelta myös sen varmistamista, että sopimuksen laatimiseen ei liity painostusta tai petosta.[footnoteRef:48] [48:  The Republic of Uganda 4.4.1996 § 118 (1, 2, 3).] 

1.2 Miten huoltajuus määräytyy, jos lapsi on syntynyt avioliiton ulkopuolella?
Vanhemmuuden vahvistaminen
Lasten asemaa koskevan lain (1996) artiklassa 110 käsitellään vanhemmuuden tunnustamiseksi ja/tai vahvistamiseksi (declaration of parentage) nostettua kannetta. Artiklan mukaan joko lapsen äiti, lapsen isä, lapsen huoltaja tai oikeusavustajansa välityksellä myös lapsi itse voi nostaa asuinpaikkansa toimivaltaiselle perhe- ja lapsiasioiden tuomioistuimelle kanteen, jolla joko lapsen isäksi väitetyltä mieheltä tai lapsen äidiksi väitetyltä naiselta vaaditaan vanhemmuuden tunnustamista.[footnoteRef:49]  [49:  The Republic of Uganda 4.4.1996 § 110.] 

Vanhemmuuden tunnustamisen ja/tai vahvistamisen vaikutuksia käsitellään artiklassa 115, jonka kohdan 1 mukaan tuomioistuimen asiassa antama päätös vahvistaa lapsen ja tämän isän tai äidin välisen verisukulaisuuden ja lapsi saa saman oikeudellisen aseman suhteessa isäänsä tai äitiinsä kuin jos lapsi olisi syntynyt avioliitossa.[footnoteRef:50] Artiklan 110 kohdassa 2 kuitenkin lisätään, että vanhemmuuden tunnustaminen ja/tai vahvistaminen ei vielä yksinään anna lapsen fyysiseen huoltajuuteen (custody) liittyviä oikeuksia lapsen isäksi tai äidiksi vahvistetulle henkilölle.[footnoteRef:51] Lapsen vanhemmuuden vahvistaminen ei siis merkitse sitä, että lapsi sijoitettaisiin fyysisesti lapsen isäksi tai äidiksi vahvistetun henkilön huollettavaksi (ks. vastauskohta 1.1 edellä). [50:  The Republic of Uganda 4.4.1996 § 115 (1).]  [51:  The Republic of Uganda 4.4.1996 § 115 (2).] 

Lasten asemaa koskevan lain artiklan 111 kohdan 1 perusteella kanne vanhemmuuden tunnustamiseksi/vahvistamiseksi voidaan nostaa joko raskauden aikana, milloin tahansa ennen kuin kyseessä oleva lapsi täyttää 18 vuotta tai kolmen vuoden sisällä siitä, kun lapsen väitetty isä tai äiti on kuollut.[footnoteRef:52] Kohdan 2 mukaisesti asiaa käsittelevä perhe- ja lapsiasioiden tuomioistuin voi kuitenkin sallia harkintansa perusteella kanteen nostamisen myös tapauksissa, joissa väitetyn isän tai äidin kuolemasta on kulunut yli kolme vuotta.[footnoteRef:53] Kohdan 4 mukaan kanne vanhemmuuden tunnustamiseksi voidaan nostaa riippumatta siitä, oleskeleeko lapsi tai hänen väitetty isänsä / äitinsä Ugandassa vai maan ulkopuolella.[footnoteRef:54] [52:  The Republic of Uganda 4.4.1996 § 111 (1).]  [53:  Artiklan 111 kohdan 3 perusteella asiaa käsittelevän tuomioistuimen harkinnassa tulee ottaa huomioon ensisijaisesti 1) lapsen hyvinvointi; 2) ajankohta, jolloin kanteen nostanut henkilö sai tiedon väitetystä isästä tai äidistä tai lapsen syntymästä; sekä 3) väitetyn isän tai äidin käytös sen jälkeen, kun hän oli saanut tiedon väitetyn lapsensa syntymästä, tai väitetyn isän tai äidin käytös lapsen huoltajaa tai lasta valvovaa henkilö kohtaan (person having the custody or control of the child). The Republic of Uganda 4.4.1996 § 111 (2, 3).]  [54:  The Republic of Uganda 4.4.1996 § 111 (4). Kanteen käsittelyyn liittyviä toimia kuvataan artiklassa 112. Ks. The Republic of Uganda 4.4.1996 § 112.] 

Lasten asemaa koskevan lain artiklan 113 mukaan vanhemmuuden todistaminen on kanteen nostaneen henkilön vastuulla.[footnoteRef:55] Artiklassa 114 toimivaltaisen tuomioistuimen (aiemmin antama) vahvistus vanhemmuudesta (declaration of parentage) määritellään ratkaisevaksi todisteeksi vanhemmuudesta.[footnoteRef:56] Lisäksi samassa artiklassa listataan prima facie -todisteita vanhemmuudesta, joita ovat  [55:  The Republic of Uganda 4.4.1996 § 113.]  [56:  The Republic of Uganda 4.4.1996 § 114 (4).] 

· oikeaksi todistettu kopio syntymärekisterin tiedoista, joissa ko. henkilö on merkitty joko lapsen isäksi tai äidiksi (kohta 1) (ks. myös vastauskohta 2.2 alla);[footnoteRef:57] [57:  The Republic of Uganda 4.4.1996 § 114 (1).] 

· asiakirja, joka on joko a) lapsen äidin ja lapsen isäksi (asiakirjassa) tunnustautuvan henkilön tai b) lapsen isän ja lapsen äidiksi tunnustautuvan henkilön allekirjoittama, ja joka on joko pantu virallisesti täytäntöön (executed as a deed) tai allekirjoitettu todistajien läsnä ollessa (kohta 2);[footnoteRef:58] [58:  The Republic of Uganda 4.4.1996 § 111 (2).] 

· minkä tahansa kirjoitetun lain puitteissa kyseessä olevalle henkilölle annettu oikeuden määräys lapsen elatuksen maksamisesta (kohta 3);[footnoteRef:59] [59:  The Republic of Uganda 4.4.1996 § 111 (3).] 

· oikeuden määräys, joka on annettu Ugandan ulkopuolella toimivan toimivaltaisen tuomioistuimen toimesta, jossa joko tunnustetaan ko. henkilön olevan lapsen isä tai äiti tai jolla on tällaista tunnustusta vastaava vaikutus (kohta 5);[footnoteRef:60] [60:  The Republic of Uganda 4.4.1996 § 111 (5).] 

· henkilön kirjallisessa tai suusanallisesti annetussa testamentissa tekemä suora tai epäsuora viittaus siihen, että lapsi on kyseisen henkilön poika tai tytär;[footnoteRef:61] [61:  The Republic of Uganda 4.4.1996 § 111 (6).] 

· edesmenneen henkilön luottamuksellisesti auktoriteettiasemassa olevalle henkilölle (a person in a position of authority)[footnoteRef:62] antama kirjallinen tai suusanallinen lausunto, jossa henkilö ilmaisee olleensa lapsen isä tai äiti;[footnoteRef:63]  [62:  Artiklan 111 kohdassa 8 selvennetään, että ”auktoriteettiasemassa olevalla henkilöllä” tarkoitetaan laissa henkilöä, jonka asema yhteiskunnassa sisältää vastuun perimykseen, oikeudenkäyttöön tai lainvalvontaan liittyvissä asioissa. Määritelmän kuvataan pitävän sisällään myös papit (minister of religion) ja kaikki sellaiset henkilöt, joiden asema liittyy lapsen hyvinvointiin joko perhesuhteiden tai sen takia, että edesmennyt henkilö on nimennyt ko. henkilön lapsen huoltajaksi tai sijaisvanhemmaksi. The Republic of Uganda 4.4.1996 § 111 (8).]  [63:  The Republic of Uganda 4.4.1996 § 111 (7).] 

Lapsen elatus
Lasten asemaa koskevan lain (1996) artiklan 121 kohdan 1 mukaan henkilö, jonka luokse lapsi on sijoitettu ja joka on joko lapsen äiti, isä tai (muu) huoltaja (guardian), voi tehdä hakemuksen lapsen isälle tai äidille osoitetusta elatusmääräyksestä. Kohdan 2 perusteella myös lapsi, jonka osalta vanhemmuus on vahvistettu, voi hakea vanhemmalleen osoitettua elatusmääräystä oikeusavustajan välityksellä. Kohdan 3 mukaisesti anomus voidaan tehdä joko avioliiton aikana, avioero-, asumusero- tai avioliiton mitätöimisprosessin ollessa käynnissä, asumuseron aikana, vanhemmuuden vahvistamis-/tunnustamisprosessin aikana tai sen jälkeen, kun vanhemmuus on vahvistettu. Kohdassa 4 lisätään, että anomus voidaan tehdä joko raskauden aikana tai ennen kuin ko. lapsi täyttää 18 vuotta. Kohdassa 5 ohjeistetusti elatusmääräystä haetaan valalla vahvistetulla (kirjallisella) valituksella (complaint on oath) hakijan asuinpaikan toimivaltaiselta perhe- ja lapsiasioiden tuomioistuimelta. Kohdassa 6 lisätään, että haaste toimitetaan lapsen isälle tai äidille, jota edellytetään saapumaan oikeuteen haasteessa mainittuna päivänä.[footnoteRef:64] [64:  The Republic of Uganda 4.4.1996 § 121 (1, 2, 3, 4, 5).] 

Artiklan 121 kohdan 7 mukaan tuomioistuin kuulee elatusmääräyksen hakijan todistuksen ja myös haasteen saaneen henkilön tai tämän edustajan todistuksen joko haasteen saaneen henkilön saavuttua oikeuteen tai kuultuaan todistuksen siitä, että haaste toimitettiin henkilölle asianmukaisesti vähintään seitsemän vuorokautta ennen kuulemista. Tämän jälkeen tuomioistuin voi antaa kaikki tapaukseen liittyvät olosuhteen huomioiden määräyksen, jossa lapsen isää tai äitiä edellytetään maksamaan hakijalle joko a) kuukausittaisen rahasumman lapsen elättämiseen[footnoteRef:65], jonka suuruus määritellään tuomioistuimen toimesta tapaukseen liittyvät olosuhteet ja haasteen saaneen isän tai äidin taloudelliset edellytykset; b) lapsen hautajaiskulut tapauksessa, jossa lapsi on kuollut ennen elatusmääräyksen antamista; ja c) elatusmääräyksen hankkimisesta koituneet kulut.[footnoteRef:66] Kohdassa 9 lisätään, että haasteen saanut vanhempi voi maksaa elatuksen myös oikeuden määrittelemällä kertaluontoisella maksulla.[footnoteRef:67] Artiklassa 122 säädetään elatusmaksun perimisestä tilanteessa, jossa määräyksen saanut vanhempi on (syystä tai toisesta) haluton elatuksen maksamiseen.[footnoteRef:68] Tuomioistuin voi artiklan 123 kohdan 1 perusteella muuttaa elatuspäätöksessä elatusmaksuksi määriteltyä rahasummaa joko päätöstä hakeneen tai haastetun henkilön tekemän anomuksen perusteella.[footnoteRef:69] Artiklan 127 mukaisesti elatuspäätös ei ole enää voimassa lapsen täytettyä 18 vuotta.[footnoteRef:70] [65:  Artiklan 121 kohdassa 8 elatuksen kuvataan pitävän sisällään lapsen ruuan, vaatetuksen, koulutuksen ja yleisen hyvinvoinnin. (The Republic of Uganda 4.4.1996 § 121 [8]). Artiklan 126 mukaan elatusmaksun väärinkäyttö on rangaistava teko. The Republic of Uganda 4.4.1996 § 126.]  [66:  The Republic of Uganda 4.4.1996 § 121 (7).]  [67:  The Republic of Uganda 4.4.1996 § 121 (9).]  [68:  Tarkemmin, ks. The Republic of Uganda 4.4.1996 §122.]  [69:  The Republic of Uganda 4.4.1996 §123 (1).]  [70:  The Republic of Uganda 4.4.1996 §127.] 

Artiklassa 123 käsitellään myös elatuspäätöksiin liittyviä erityistapauksia. Kohdassa 2 mainitaan, että elatuspäätös ei ole enää lainvoimainen tilanteessa, jossa lapsen fyysinen huoltajuus (custody) siirretään joko elatusta maksavalle vanhemmalle tai hänen sijastaan lapsen fyysiseksi huoltajaksi määritellylle henkilölle. Kohdan 3 mukaan elatuspäätös voidaan myös tehdä ja panna täytäntöön tilanteessa, jossa haaste kohdistuu lapsen vanhemmaksi vahvistetun henkilön kuolinpesään. Kohdan 4 perusteella elatusmääräystä hakeva henkilö voi vaatia lapsen elättämiseen liittyviä saataviaan lapsen vanhemmaksi vahvistetulta henkilöltä myös lapsen kuoleman jälkeen.[footnoteRef:71] Artiklan 124 kohdassa 1 tarkennetaan, että elatusmaksua ei makseta elatuspäätöksen hakijalle tilanteessa, jossa lapselle on nimetty erityinen holhooja (custodian) (ks. alla). Kohdan 2 perusteella tuomioistuin voi myös määrätä elatusmaksun maksettavaksi tuomioistuimelle, joka vastaa maksun suorittamisesta elatusmääräyksen hakijalle tai lapsen holhoojalle määrittelemiensä ehtojen mukaisesti.[footnoteRef:72] [71:  The Republic of Uganda 4.4.1996 §123 (2, 3, 4).]  [72:  The Republic of Uganda 4.4.1996 §124 (1, 2).] 

Artiklan 125 kohdan 1 perusteella tuomioistuin voi tehdä joko lapsen isään tai äitiin kohdistuvan elatusmääräyksen hakemisen yhteydessä tai määräyksen antamisen jälkeen päätöksen, jossa lapselle nimetään erityinen holhooja. Päätöksen edellytyksenä on, että oikeus varmistumaan joko a) siitä, että määräystä hakeva henkilö ei ole lapsen fyysiseksi huoltajaksi ”soveltuva tai asianmukainen henkilö” (a fit and proper person) tai b) siitä, että henkilö on kuollut tai vankilassa tai hän kärsii mielenterveydellisistä ongelmista. Kohdassa 2 esitetään, että holhouspäätös voidaan tehdä joko ehdonalais- ja sosiaalihuoltoviranomaisen, lapsen fyysisen huoltajan tai sen henkilön toimesta, johon elatusmääräys kohdistuu. Kohdan 3 perusteella päätös voidaan myös kumota ja lapselle nimetä toinen holhooja. Kohdan 4 mukaisesti holhoojalla on oikeus periä lapsen elättämiseen liittyviä saataviaan. Kohdan 5 perusteella tuomioistuin voi myös määrätä lapsen toimitettavaksi hänen fyysiseksi huoltajaksi nimetyn henkilön huostaan joko holhoojan nimeämisen tai holhouspäätöksen kumoamisen yhteydessä. Kohdassa 6 lisätään, että mikäli elatuspäätöksen kohteena oleva lapsi viedään vääryydellä lapsen fyysisen huoltajan tai holhoojan huostasta, huoltaja/holhooja voi hakea tuomioistuimelta määräystä lapsen palauttamiseksi fyysisen huoltajansa luo. (Kohta 7 määrittelee kohdassa 6 kuvatun teon rangaistavaksi.)[footnoteRef:73] [73:  The Republic of Uganda 4.4.1996 §125 (1, 2, 3, 4, 5, 6, 7).] 

1.3 Miten huoltajuus määräytyy avioeron yhteydessä?
Ugandan avioerolaki (1904) käsittelee huoltajuusasiaa hyvin lyhyesti. Lain artiklassa 28 yksinkertaisesti todetaan, että tuomioistuin voi tehdä asianmukaiseksi katsomansa ja mahdollisesti aiemmista poikkeavan päätöksen alaikäisten lasten huoltajuudesta, elatuksesta ja kasvatuksesta tai heidän sijoittamisestaan tuomioistuimen suojelukseen (placing them under the protection of the court) missä tahansa vaiheessa avioeroprosessia tai avioeropäätöksen voimaantulon jälkeen.[footnoteRef:74] [74:  The Republic of Uganda 1.10.1904 § 28.] 

Lasten asemaa koskeva laki (1996) käsittelee lapsen asemaa avioeron, asumuseron ja avioliiton mitätöimisen yhteydessä artikloissa 129–132. Lapsen elatusta käsittelevän artiklan 129 kohdan 1 mukaan molempien vanhempien tulee jatkaa lapsen elatusta ja opettamista kaikissa avioero-, asumusero- ja avioliiton mitätöimistapauksissa. Mikäli lapsi on sijoitettu toisen vanhemman luo, toisella vanhemmalla tulee olla kohdan 2 mukaisesti lapsen suhteen kohtuullinen tapaamisoikeus (reasonable access to the child).[footnoteRef:75] Artiklan 131 mukaisesti avioero-, asumusero- ja avioliiton mitätöimistapauksissa lapsen kasvatuksesta tulee konsultoida lapsen molempia vanhempia silloin kun tämä on olosuhteiden puolesta mahdollista.[footnoteRef:76] [75:  The Republic of Uganda 4.4.1996 § 129 (1, 2).]  [76:  The Republic of Uganda 4.4.1996 § 131.] 

Artiklassa 130 todetaan, että mikäli tuomioistuin varmistuu ehdonalais- ja sosiaalihuoltoviranomaisen tai paikallisen hallintoneuvoston (local government council) viranomaisen tiedoista, joiden mukaan lapsen fyysinen huoltaja (the parent who has custody of the child) laiminlyö tai kaltoinkohtelee lasta tahallisesti, lapsi sijoitetaan toisen vanhemman huollettavaksi.[footnoteRef:77] Artiklassa 132 lisätään, että tuomioistun voi todeta avioero-, asumusero- tai avioliiton mitätöimisprosessin aikana lapsen kärsivän tai kärsivän todennäköisesti tulevaisuudessa merkittävää vahinkoa sen takia, ettei kumpikaan hänen vanhemmistaan ole kelvollinen lapsen fyysiseksi huoltajaksi. Tällaisessa tapauksessa tuomioistuimen tulee sijoittaa lapsi (huoltajaksi) soveltuvan henkilön huollettavaksi (in the custody of a fit person). Samalla vanhemmille tulee antaa lapsen suhteen kohtuullinen tapaamisoikeus, ellei tämä ole lapsen edun vastaista.[footnoteRef:78] [77:  The Republic of Uganda 4.4.1996 § 130.]  [78:  The Republic of Uganda 4.4.1996 § 132.] 

1. Huoltajuusasiakirjat
2.1 Millaisia asiakirjoja huoltajuuspäätöksestä voi saada?
Saatavilla olevien tietojen perusteella Ugandan lasten asemaa koskevassa laissa (1996) mainitut, lapsen vanhemmuutta ja huoltajuutta koskevat tuomioistuimen päätökset, eli vahvistus vanhemmuudesta (declaration of parentage)[footnoteRef:79], lapsen huoltajuusmääräys (guardianship order), lapsen sijoitusmääräys (custody order) ja lapsen elatusmääräys (maintenance order), ovat (määrätyn kaavan mukaisesti) laadittuja oikeuden asiakirjoja. [79:  Avoimista lähteistä löytyy esimerkiksi mahdollisesti aito kopio huoltajuusmääräyksestä ja erään asianajotoimiston julkaisema asiakirjapohja fyysistä huoltajuutta ja elatusta koskevasta määräyksestä (linkit tarkistettu 15.10.2026). Käytettävissä olevista lähteistä ei löytynyt tässä vaiheessa vanhemmuuden vahvistamista koskevan oikeuden päätöksen malliasiakirjaa. Ugandan lasten asemaa koskevan lain artiklassa 114 tuomioistuimen (aiemmin antama) vahvistus vanhemmuudesta määritellään kuitenkin ratkaisevaksi todisteeksi vanhemmuudesta (The Republic of Uganda 4.4.1996 § 114 [4]). Kyseessä voidaan siis olettaa olevan oikeudellinen asiakirja, jonka vanhemmuuden vahvistamista hakeva henkilö voi luovuttaa tuomioistuimen arvioitavaksi.] 

2.2 Mikä merkitys lapsen syntymätodistukseen merkityillä vanhempien tiedoilla on huoltajuuden kannalta?
Ugandan kansallisen henkilöllisyys- ja rekisteröintiviranomaisen (NIRA) vuonna 2022 julkaiseman[footnoteRef:80], syntymien rekisteröimistä koskevan käsikirjan mukaan syntymätodistuksessa osoitetaan henkilön kansalaisuus, ikä ja syntymäpaikka, minkä lisäksi todistus sisältää tiedon henkilön vanhemmista.[footnoteRef:81]  [80:  Käsikirja on päiväämätön. Verkosta saatavan käsikirjan julkaisuvuosi on kuitenkin kirjattu sen url-osoitteeseen.]  [81:  NIRA [päiväämätön], s. 11.] 

Lasten asemaa koskevan lain (1996) artiklan 114 kohdassa 1 todetaan, että
[t]ilanteessa, jossa lapsen isän tai äidin nimi on kirjattu lapsen yhteydessä syntymärekisteriin, oikeaksi todistettu kopio tästä kirjauksesta katsotaan prima facie -todisteeksi siitä, että lapsen isäksi [rekisterissä] nimetty henkilö on lapsen isä tai että lapsen äidiksi nimetty henkilö on lapsen äiti.[footnoteRef:82] [82:  ”Where the name of the father or the mother of a child is entered in the register of births in relation to a child, a certified copy of that entry shall be prima facie evidence that the person named as the father is the father of the child or that the person named as the mother is the mother of the child.” The Republic of Uganda 4.4.1996 § 114 (1).] 

Kyseisen lainkohdan (ja kyselyvastauksen aiemmissa vastauskohdissa läpikäytyjen lainkohtien) perusteella oikeaksi todistettu kopio syntymärekisterin tiedoista (eli käytännössä lapsen syntymätodistus), vahvistaa asiakirjaan/todistukseen merkityillä henkilöillä olevan vanhemman vastuu lapsesta, ellei toimivaltainen tuomioistuin ole tehnyt lapsen juridisesta tai fyysisestä huoltajuudesta erityistä päätöstä.
Asiaa arvioitaessa on kuitenkin syytä huomioida, että Landinfon 8.1.2025 julkaiseman raportin mukaan Ugandan väestöä alettiin rekisteröidä kansalliseen henkilötietorekisteriin ja heille alettiin myöntää kansallisia henkilökortteja vasta vuonna 2014. Landinfo kuvaa Ugandan viranomaisten asettaneen henkilötietorekisterin kokoamisessa etusijalle yli 16-vuotiaat henkilöt ja katsoneen sormien läpi sitä, että syntymiä ja lapsia ei ole rekisteröity. Vuoden 2024 tapaamisessa NIRA kertoi Landinfolle, että vain 3,3 prosentille alle 16-vuotiaista lapsista oli myönnetty henkilötunnus.[footnoteRef:83] [83:  Landinfo 8.1.2025, s. 4, 7.] 

Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.

This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

